Тысячы прыхільнікаў творчасці Песняра прыехалі ў мінулую суботу ў Вязынку. Да помніка паэту ўскладалі кветкі — чырвоныя і белыя ружы, такія любімыя класікам пры жыцці. Гучалі Купалавы вершы. Паэт і перакладчык Уладзімір Скарынкін, напрыклад, расказаў гасцям свята пра злучальныя нітачкі свайго лёсу з імем Купалы. Так, ягоным натхненнем, музай і сябрам па жыцці стала жонка Валянціна Луцэвіч — траюрадная пляменніца Янкі Купалы. А сын Андрэй Скарынкін некалькі год таму стварыў новую версію рок-оперы “Курган” па аднайменнай паэме класіка.